MARIO-WEB	En moment de pujar era escala vedec en aute costat deth baloard, ath cant dera desèrta paret deth carrèr dera Barralha des Gobelins, a Jondrette estropat en mantèl deth “filantròp”, que parlaue damb un d’aguesti òmes de mina sospechosa, que s’a convengut cridar guits des barralhes; gent d’aspècte equivòc, de monològs sospechosi qu’an aspècte de mau pensadi, e que dormissen normauments pendent eth dia, çò que hè pensar que trabalhen pendent era net.